མགོན་པོ་འདི་ལ་ཕྱག་དྲུག་དང་སྤྱན་གསུམ་དང་ཞབས་གཉིས་ཡོད་ཅིང་།ཙན་དན་གྱི་ཤིང་རྐང་གཅིག་པའི་དྲུང་དུ་མེ་དཔུང་འབར་བའི་དབུས་ན་བཞུགས་པ།སྐུ་ལ་གླང་ཆེན་དཀར་བོའི་ཀོ་བ་མནབས་ཤིང་།ཕྱག་དྲུག་གི་དང་པོ་གཉིས་ལ་གྲི་གུག་དང་ཐོད་པ།བར་བ་གཉིས་ན་མི་མགོའི་ཕྲེང་བ་དང་མདུང་རྩེ་གསུམ་པ།ཐ་མ་གཉིས་སུ་ཌ་མ་རུ་དང་ཞགས་པ་བཟུང་བ།ཕྱག་དང་ཞབས་སོགས་ལ་སྦྲུལ་དཀར་སྔོན་སོགས་བརྒྱད་དང་དྲིལ་བུའི་གཡེར་ཁའི་ཕྲེང་བས་བརྒྱན་པ།དབུ་ལ་ཐོད་པ་སྐམ་པོ་ལྔ་དང་།རློན་པ་ལྔ་བཅུ་རྩ་གཅིག་གི་དོ་ཤལ་སྤྲས་པ།པགས་པའི་ཤམ་ཐབས་གསོལ་བ།ཞབས་གཉིས་མཉམ་པར་བཞེངས་པའི་འོག་ཏུ་ཚོགས་ཀྱི་བདག་པོ་མནན་པའོ།།རྗེ་ཙོང་ཁ་པའི་དྲ་བ།